
Markkinakartoitus / Tietopyyntö
Sähköisen perhekeskuksen videotuotannon palvelut


1. Dokumentin tarkoitus
DigiFinland Oy hakee tällä tietopyynnöllä toimittajien ideoita ja ratkaisumalleja sähköisen perhekeskuksen videotuotannon palveluiden toteuttamiseksi. Tietopyynnössä on esitetty kysymyksiä, joihin toimittajien toivotaan vastaavan. Tietopyynnön vastaukseen voi sisällyttää muutakin toimittajan tarkoituksenmukaiseksi katsomaa materiaalia. Voitte liittää vastaukseenne tarkempia ehdotuksia palvelun ja hankinnan toteuttamiseksi.
Tämä dokumentti ei ole hankintailmoitus tai tarjouspyyntö vaan tietopyyntö. Hankintayksikkö ei aloita tarjouskilpailua tämän tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin. Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle. Toimittajille ei makseta korvausta tietopyyntöön vastaamisesta.
1. Sähköisen perhekeskuksen yleiskuvaus
Sähköinen perhekeskus tukee perhekeskustyön fyysisiä palveluja kohdistuen ennakoivaan viestintään ja opastukseen sekä ensivaiheen neuvontaan ja ohjaukseen asukkaille. Ammattilaisille tarkoitettu osuus kohdistuu hyvinvointialueiden väliseen tiedon jakamiseen perhekeskustyöhön liittyvin materiaalien ja ohjeistusten osalta.
Sähköinen perhekeskuskokonaisuus jakautuu eri osa-alueisiin:  
1. Perheellisten ja perhettä perustamassa olevien asiointikokonaisuus eli Omaperhe
2. Nuorten asiointikokonaisuus 
3. Ammattilaisten kokonaisuus 
Ensimmäisessä vaiheessa toteutetaan Omaperhe kokonaisuus, jota hyvinvointialueet voivat ottaa käyttöön vuodesta 2023 lähtien. Nuorten ja ammattilaisten kokonaisuudet valmistuvat myöhemmin keväällä 2023. Omaperhe.fi-portaalin sisältö koostuu asiantuntijatiedosta eri muodoissa, itsehoito- ja omatoimiohjeista sekä asukkaan ohjauksista fyysisen ja sähköisien palveluiden pariin. Omaperhe on kanava, joka kokoaa alueiden, 3. sektorin, seurakunnan, kunnan sekä kansallisia palveluja perhekeskustyöhön liittyen.
Sähköinen perhekeskus kehitetään hyvinvointialueiden tarpeeseen ja käyttöön. 3. sektori on vahvasti mukana kehittämisessä ja voi tarjota omia palveluitaan asukkaille Sähköisen perhekeskuksen kautta. Sähköistä perhekeskusta on toteutettu yhteiskehittämisen periaatteella projektiin osallistuvien organisaatioiden kanssa ja nykyisin kehittämisen asiantuntemus siirtynyt enemmän DigiFinlandille. DigiFinlandin koordinoi kansallista toteutuksesta, joka rahoitetaan valtion toimesta. 
Sähköinen perhekeskus koostuu tietopankeista ja asiointiportaaleista. Tietopankki kokoaa sisältöä eri teemoista useissa eri formaateissa. Seuraavassa kuvassa on esitetty sähköisen perhekeskuksen sisältöteemoja.

Kuva 1: Sähköisen perhekeskuksen sisältöteemat
Sähköisen perhekeskuksen teknisestä kehittämisestä vastaavat DigiFinlandin tuoteomistajat sekä ulkoiset toimittajat. DigiFinland vastaa hyvinvointialueiden käyttöönotoista sekä toteuttaa tukipalvelun hyvinvointialueille vastaten myös palvelupäällikön toiminnasta. Sisällönhallinnasta vastaa erillinen koordinaattori. 
1. Hankinnan kohteen kuvaus
Sähköisen perhekeskuksen tietopankki sisältää laajalti erilaista sisältöä. Sisältöä on koostettu sähköisen perhekeskuksen toteutushankkeen aikana useista eri lähteistä. Sähköisen perhekeskuksen siirtyessä tuotantoon vuonna 2023 on tavoitteena luoda keskitetty malli uusien videoiden tuottamiseksi.
Hankinnalla haetaan kumppania ja palvelua sähköisen perhekeskuksen videotuotantoon. Toimittajalla tulee olla aiempaa kokemusta videotuotannosta kattaen videoiden suunnittelun ja toteutuksen. Keskeinen tavoite on löytää kumppani, joka kykenee tuottamaan sisällöllisesti laadukkaita videoita sähköisen perhekeskuksen eri aihe-alueisiin liittyen eri kohderyhmille. Videot jaetaan loppukäyttäjille sähköisen perhekeskuksen tietopankin ja asiointiportaalin kautta. 
Tarkemmalla tasolla videotuotannosta vastaavan toimittajan vastuulla on seuraavia tehtäväkokonaisuuksia:
· Videoin sisältöön liittyvät asiantuntijan tehtävät
· Verkostojen hankinta ja ylläpito
· Projektinhoito ja suunnittelu videotuotantoon ja sisältöön liittyen
· Videoiden tuotanto
· Jälkituotanto
· Ylläpito; Tuotettujen videoiden korjaukset, päivittämiset 
· Jatkokehitys; Uusien videoiden tuottaminen, sisältö ja tuotanto
Videotuotannon osalta on tunnistettu seuraavia keskeisiä vaatimuksia:
· Videot tulee voida brändätä Sähköisen perhekeskuksen ilmeen mukaisesti.
· Videot tulee olla tekstitetty sekä suomeksi, ruotsiksi että englanniksi.
· Videoiden tulee olla saavutettavia (WCGA standardin mukaisia).
· Videoiden tulee olla ruudunlukuohjelmalla kuunneltavissa.
· Toimittaja vastaa sisällöstä, tuotannosta ja tarvittavista asiantuntijoista, jotka tuottavat sisältöä videoihin.
· Videoilla tulee olla alansa asiantuntijoita esittämässä asiaa (ei kokemusvideoissa).
· Videoiden tulee soveltua valtakunnalliseen käyttöön.
· Videoiden tulee olla upotettavissa sähköisen perhekeskuksen asiointiportaaleihin.
· Toimittajalla on tukipalvelu DigiFinlandille.
· Sisältöön liittyviä vaatimuksia:
· Toimittajan vastuulla on uusien videosisältöjen tuotanto sähköisen perhekeskuksen tarpeisiin ja niihin liittyvä asiantuntijuus.
· Videotuotannossa tulee suunnitella ja toteuttaa asiantuntijavideoita. Toimittajan tulee voida hyödyntää niihin liittyvää sosiaalialan asiantuntemusta.
· Videotuotannossa tulee suunnitella ja toteuttaa kokemusvideoita. Toimittajan tulee ylläpitää niihin liittyviä verkostoja.
· Videotuotannossa tulee suunnitella ja toteuttaa verkkokoulutusvideoita sähköisen perhekeskuksen tarpeisiin (optio).
· Toimittaja vastaa sisältöjen oikeellisuudesta ja videoiden sisällön on tarkastanut alan asiantuntija.
· Toimittaja käy läpi videot säännöllisesti sekä päivittää videot tarvittaessa.
· Toimittaja korjaa havaitut virheet ilman lisäveloitusta.
Hankinta on nykyisen suunnitelman mukaan tarkoitus toteuttaa syksyllä 2022 avoimella hankintamenettelyllä. Sopimus valitun toimittajan kanssa on tavoitteena solmia vuoden 2022 aikana. Palvelu käynnistyy sopimuksen allekirjoituksen jälkeen. 
Sopimuksen ennakoitu arvo on noin 70 000 euroa vuodessa. 
1. Kysymykset toimittajille
Millaisia vastaavia toimituksia yrityksenne/organisaationne on tehnyt aiemmin? Voitte liittää vastaukseen vapaamuotoisen kuvauksen yrityksestänne, aiemmasta kokemuksestanne, osaamisestanne sekä referensseistänne.
VASTAAJAN YHTEYSTIEDOT
	




Hankinnan kohteen kuvauksessa on esitetty alustavia videotuotantoon liittyviä tehtäviä. Mitä tehtäviä hankinnassa tulisi korostaa liittyen videoiden ja niiden sisällön tuotantoon?

VASTAUS
	




Hankinnan kohteen kuvauksessa on esitetty alustavia videotuotantoon liittyviä tehtäviä. Mitä tehtäviä hankinnassa tulisi korostaa liittyen videoiden ja niiden sisällön tuotantoon?
VASTAUS
	




Hankinnan kohteen kuvauksessa on esitetty alustavia videotuotantoon liittyviä vaatimuksia. Ovatko vaatimukset selkeitä ja soveltuvia hankintaan?
VASTAUS
	




Löytyykö teiltä hankinnan kohteen kuvauksen mukaista sisällön asiantuntijuutta tai verkostoja liittyen sähköisen perhekeskuksen sisältöteemoihin?
VASTAUS
	




Minkälaisia olemassa olevia sosiaalihuollon tai perhekeskustyöhön liittyviä verkostoja tunnistatte ja onko teillä olemassa valmiita verkostoja videotuotannon tueksi?
VASTAUS
	




Minkälaisia hinnoittelumalleja suosittelette käytettäväksi video- ja sisällöntuotannon palveluiden hankinnassa?
VASTAUS
	




Minkälaisia sopimusehtoja (esim. JYSE) suosittelette käytettäväksi video- ja sisällöntuotannon palveluiden hankinnassa?
VASTAUS
	




Minkälaisia tarjoajan soveltuvuusvaatimuksia ja tarjousten vertailuperusteita suosittelette hyödynnettäväksi avoimessa hankintamenettelyssä?
VASTAUS
	




Mitä tietoja tarjouspyynnössä tulee esittää, jotta siihen voidaan selkeästi vastata?
VASTAUS
	




Mitä muita asioita olisi hyvä ottaa huomioon tarjouspyynnössä ja hankinnassa?
VASTAUS
	




1. Vastausten lähetys
Toimittajan tulee lähettää vastaukset ja mahdollinen liitemateriaali sähköpostitse (spk.tukipalvelu@digifinland.fi) viimeistään 29.6.2022 klo 12.00 mennessä. Sähköposti tulee otsikoida seuraavasti: ”SPK videotuotanto vastaukset”. Vastaukset tulevat ainoastaan hankintayksikön käyttöön.

